Ο χώρος του Antonio είχε κάποια σημαντικά προβλήματα καθαριότητας. Ενώ όλα φαίνονταν καθαρά, η τουαλέτα είχε ούρα κάτω από το καπάκι και στην κουζίνα οτιδήποτε ήθελα να χρησιμοποιήσω ήταν πολύ βρώμικο. Δηλαδή, για να πιούμε έναν καφέ, έπρεπε να πλύνω το κουταλάκι, το φλυτζάνι κλπ. Όλα τα σκεύη της κουζίνας ήταν βρώμικα, με κολλημένα τρόφιμα! Όλα τα συρτάρια στο μπάνιο και στην κουζίνα ήταν βρώμικα. Ένα σπίτι, για να είναι πραγματικά καθαρό και φιλόξενο πρέπει να καθαρίζεται πιο προσεχτικά. Υπήρξαν κι άλλα προβλήματα, όμως ο Antonio προσπάθησε να βοηθήσει. Κι εδώ έρχομαι στα θετικά. Ο Antonio ήταν πολύ ευγενικός και είχε στο διαμέρισμα συσκευασμένα είδη πρωινού για εμάς, νερό στο ψυγείο και γιαούρτια, καφέ, ζάχαρη κλπ. Το διαμέρισμα είναι πάρα πολύ ήσυχο και το κρεβάτι υπέροχα άνετο. Η τοποθεσία κεντρική - πηγαίνεις παντού με τα πόδια, αλλά εκπληκτικά ήσυχη. Αν έχετε αυτοκίνητο, καλό είναι να κλείσετε από πριν πάρκινγκ, γιατί όλοι λένε πως στην Κατάνια είναι επικίνδυνα. Τέλος, αν το διαμέρισμα καθαριστεί σωστά και με προσοχή, θα είναι όλα καλύτερα. Όμως για εμάς, δεν άξιζε τα χρήματά του, γιατί αναγκαστήκαμε στις διακοπές μας να το καθαρίσουμε για να το χρησιμοποιήσουμε.